Ulu Masén

Ulu Masén atawa Glé Ulu Masén nakeuh saboh glé raya nyang geulindông nibak blah rot barôh Acèh. Wilyah glé Ulu Masén nyan nakeuh dairah meuyub ngon bukét ngon gunong, meuhat keuh glé nyan that leungkap ngon meulatang meunan cit dumna peunula nyang ka that puëh ngon karab punah na disinan. Hana kureuëng nibak 320 boh jeunèh cicém, 176 meulatang, 194 jeunèh reptil ngon amfibi udép lam glé raya nyan. 
jmpl|300px|Gajah nibak CRU SampoinietAcèh Jaya

Meulatang nyang ka puëh tateumèe nibak dairah glé laén mantong cit na disinan, lagèe; mawaih, himbèe, Bue angèn, gajah, rimuëng, cagèe, kamèng bateè ngon mumacam meulatang laén dum na disinan.

 Luah 
Luah banmadum glé ulu masén hana kureung nibak 18 juta ranté atawa 738.856 hèkta. Wilayah nyang that luah nyan jitamong lam limong boh wilayah administratif kabupatèn blah rot barôh Acèh. Watas glé nyan nakeuh :

 Kabupatèn Acèh Rayek : Darul Imarah, Darul Kamal, Indra Puri, Janthoë, Kuta Cot Glië, Kuta Malaka, Lhông, Leupuëng, Lhôk Nga, Seulimeum, Leumbah Seulawah, Suka Makmur, ngon Simpang Lhèe
 Kabupaten Pidie : Keumala, Tiro, Tangse, Manè, Geumpang, Sakti, Padang Tiji, Mila, Glumpang Tiga dan Delima
 Kabupaten Pidie Jaya : Meurah Dua, Bandar Baru, Bandar Dua, Meureudu, Triëng Gadéng ngon Ulim
 Kabupaten Aceh Jaya : Teunom, Panga, Krueng Sabee, Setia Bakti, Sampoiniet ngon Jaya
 Kabupaten Aceh Barat : Sungai Mas, Kaway XIV ngon Panté Ceureumèn

 Peungarôh 
Deungon wilayah geulindông nyang matong that luah nyan glé ulu masén nakeuh saboh wilayah nyang that peunténg di Acèh. Wasé utama nibak glé nyan nakeuh jeuët keu wilayah mata ië ngon wilyaha keuneubah ie nyang that geupeureulèe lé ureuëng duëk nibak silingka glé nyan, ie keu meugoe ngon ie keu siuroë-uroë.

Meuhat lagèe nyan peunténg glé nyan mantong brat cit apôh apah bak geupeutheun glé ulu masén bah han jireuloh lé manusia. Jeut takalon nakeuh that tangkôh cit mantong ureuëng nyang peureuloh dairah glé geulindong nyan.

 Ne 

Kawan:Acèh